נתיבים ירוקים - הנדסת מבנים בטיחות ונגישות - מיהו יועץ בטיחות?
דף הבית >> מאמרים >> מיהו יועץ בטיחות?
הידעתם שאין הכשרה ליועץ בטיחות! ולמרות זאת רוב הרשויות משתמשות במושג זה.
יש יאמרו יועץ בטיחות הוא ממונה בטיחות בעבודה , אך זה למד לתת שירותי בטיחות לתעשייה , אינו מכיר את חוק התכנון והבנייה ואינו יודע להכין/לשרטט תוכניות אדריכליות להגשה לרשויות (בתחום הבטיחות) ואולי מהנדס בטיחות תואר שני , אך זה לא מבין ויודע להכין תוכנית כיבוי אש ואף לא תיק שטח ולימודיו בחלקם לא תואמים את צרכי השטח, ואולי מהנדס או הנדסאי בניין ,אומנם אלו יודעים לקרוא תוכניות ולשרטט אך אין להם כל מושג בבטיחות, נזכרתי יש אף אדריכלים שמכינים תוכניות כיבוי אש ומגישים זאת כתוכניות כיבוי אש להיתר או לרישוי עסק, מבלי לעבור הכשרה כלשהי בבטיחות ,אז מה נכון?.
לכל מבנה ציבור בהקמה ו/או רישוי עסק נדרש להגיש תוכניות כיבוי ע"י יועץ בטיחות כיבוי אש , מיהו אותו יועץ כיבוי אש, או יועץ בטיחות ? בפועל כל אחד יכול להגיש תוכניות בטיחות וכיבוי אש ולחתום כיועץ בטיחות , הידעתם?
יש בוגרי איגוד ערים לכבאות אשר מגישים תוכניות כיבוי אש ברמה מקצועית גבוהה , אך היכן ההשלמה לתחום הבטיחות , כי יועץ בטיחות חייב להתייחס גם לנושא הבטיחות במבנה הציבור ולא רק לענין כיבוי אש .
טפסר חיים תמם סגן נציב כבאות והצלה ציין כי אחת הבעיות הגדולות שלא נפתרו היא ההגדרה מיהו יועץ בטיחות אש, מה הכישורים וההכרה שעליו לעבור. "כיום אין הגדרה וכל אחד יכול להגדיר את עצמו מבלי שיש לו מספיק ידע, ניסיון והשכלה כיועץ בטיחות אש", התריע תמם.
"כיום כל אחד יכול להגדיר עצמו יועץ בטיחות אש גם אם אין לו ניסיון"
אך צריך לשאול גם את השאלה "למה יועץ בטיחות"?
לתעשייה, לתחום הבנייה, לאירוע המוני תחת כיפת השמיים ,לכיבוי אש, למוסדות חינוך, להכנת תוכניות אדריכליות לכיבוי אש או לרישוי עסק , למה בדיוק נדרש יועץ הבטיחות?
נכון הנושא פרוץ ! לכן חשוב לבחור יועץ בטיחות היודע להציג תעודות הכשרה מגוונות בתחום הבטיחות (ממונה בטיחות בעבודה בבנייה, באש), הנדסאי/מהנדס בניין/אזרחי ואף מהנדס בטיחות תואר שני , כולם טובים ! אך חובה לוודא כי אותו יועץ מוכיח לך לא רק תעודות הכשרה אלא ניסיון מוכח ,פרויקטים קודמים, המלצות ועוד וכמובן מענה לתחום הייעוץ הבטיחות שאליו הוא אמור לתת חוות דעת, מענה מדויק ומקצועי לאותם צרכים.
הצלחתי לבלבל אתכם ,אני יודע. צר לי אך זאת המציאות כיום ,ועד שמשרד הכלכלה או כבאות והצלה בעניין יועץ כיבוי אש לא יגדירו במדויק חובה עליך לבצע בחירה נבונה מיהו אותו יועץ בטיחות שאתה בוחר, בהצלחה!!!